Гьедин лъуг1ана Шамил имамасул васасул вас Мух1амад–Саг1идил рах1атхвараб, х1алуцараб, г1емерал лъугьа–бахъиназ бечед гьабураб г1умру. Жинцаго жиндаго цебе лъураб к1удияб мурадалъе, анишалъе г1оло т1амураб гьеб г1умруялъ, гьаб дуниял тезег1ан, цо-гидаб жоялде буссине теч1о гьесул пикруги рак1ги. Гьелъ батизе ккола Мух1амад–Саг1идил киданиги бук1инч1еб я хъизан, я лъимал. Гьезде гьев рег1унги вук1инч1о. Нахъе наслу теч1ого, дуниялалдаса рат1алъана гьесул к1иялго яцалги–Нажабатги Нажияги.